user: ماخذ او سرچینه:
عنوان: محمد یاسین فهیم
پته: https://ps.wikipedia.org/wiki/%D9%85%D8%AD%D9%85%D8%AF%20%DB%8C%D8%A7%D8%B3%DB%8C%D9%86%20%D9%81%D9%87%DB%8C%D9%85
لاندې متن په غور سره ولولئ او په خپلو هغو کې خوندي کړئ:

assistant: محمد یاسین فهیم یو نوموتی اسلامي داعي او ویاړلی مفتي دی چي په اوس وخت کي د افغانستان په اسلامي ټولنه کي له سترو مخکښانو څخه دی او له سترو علماوو څخه دی او فهیم صاحب د دیني بلني په خاطر چي له رسنیو څخه یې کړی، یا یې کوي اوڅار شوی دی . او دی د خپل وخت د شرکي کارونو او بدعتونو نړوونکی دی او په همدې سبب په افغانستان کي له ده سره بدعتي علماوو حسد کړی، مګر ده ته یې هيڅ زیان هم نه دی رسولی ؛ ځکه څوک چي د الله جل جلاله شي او د الله جل جلاله د دین خدمت کوي ؛ نو الله تعالی د هغه خپله مرسته او ساتنه کوي لکه څرنګه چي تاريخ په دې باندي ګواه دی . د فهیم صاحب علمي ودې او ارزښتونه دی په اراکوزیا راډيو کي د یو داعي او مفتي په توګه ټاکل شوی چي یو ساعت د سهار لخوا او یو ساعت د ماښام لخوا بیانونه پکي کوي او هغه چا ته فتوا پکي ورکوي، کوم څوک چي له ده څخه د فتوا غوښتنه کوي . د ريښتني مومن، د خپلي ځوانۍ ساتنه وکړئ ! او داسي په نورو بېلابېلو نومونو د ده خپرونې خپرې شوې دي . همدا ډول ځينو ولایتونو ته د دیني دعوت په توګه بلل شوی دی، لکه پکتیا، پکتیکا، کندهار او داسي نور او په پاکستان کي له چمن او داسي نور . همدا ډول دار العلوم دیوبند ته بلنه ورته شوې او د هغه مدرسې د علماوو له طرفه و ده ته ځيني د اهل السنت والجماعت والا کتابونه د سوغات په توګه ورکول شوي دي . همدا ډول د ولسمشر حامد کرزي په پاچاهي کي و ده ته د هغه له طرفه د سرو زرو یو قرآن شریف په سوغات ورکول شوی دی چي دا هم د ده په سترو ارزښتونو دلالت کوي . همدا ډول په کابل کي د یو جامع جومات خطیب او مقرر ټاکل شوی دی . او داسي نور علمي ارزښتونه . د فهیم صاحب ځيني په زړه پوري ویناوي فهیم صاحب په خپل ژوند کي ځينې داسي ویناوي کړي چي د سرو زرو په لیک ارزي او په دې ارزي چي د اوسني پېر په مخکښانو او لویانو کي يې اقوال او زریني کرښي یوځای شي . له هغو سترو ویناوو څخه چي ده فرمايلي : اې ځوانانو ! د خپلو ځوانیو ساتنه وکړئ ؛ ځکه تر څو پوري چي تاسو د خپلو ځوانیو ساتنه کوئ ؛ نو تاسو به په خیر کي یاست . او دا راز رسول اکرم فرمايي : چي د قیامت په ورځ به انسان تر هغې له ځمکي خپل قدم پورته نه کړي تر څو چي د څلورو پوښتنو ځواب ورنه کړي : عَنْ عُمْرِهِ فِیْمَا أَفْنَاهُ ؟، د عمر به یې پوښتنه کیږي چي خپل عمر يې په څه کي تېر کړئ ؟، وَعَنْ شَبَابِهِ فِیْمَا أَبْلَاهُ ؟ او دا چي خپله ځواني يې په څه شی کي ځړه کړې ده ؟، وَعَنْ مَالِهِ مِنْ أَيْنَ اکْتَسَبَهُ، وفِیْمَا أَنْفَقَهُ ؟ او دا چي مال يې له کومه ځایه لاس ته راوړئ او په کوم ځای څه کي یې لګولئ ؟ او څلورم عَنْ عِلْمِهِ مَا ذَا عَمِلَ فِيْهِ ؟ دا چي په خپل علم يې څومره عمل کړی دئ ؟ . نو راشئ مسلمانانو دې ستر حدیث ته ځېر شئ ! چي د خپلي ځوانۍ ساتنه وکړئ ! ځواني په دین کي مصرف کړئ ! د دين په خدمت کي یې مصرف کړئ ! په ځواني کي ځان د دين او اسلام خادمان وګرځوئ ! . درنو ملګرو ! موږ ته الله تعالی دوه څيزونه راکړي چي تر څو موږ هغه خپل بللي وي ؛ نو هيڅ کله به موږ ګمراهان نه شو چي یو د الله کتاب دی او بل سنت رسول دی او دا معلومه خبره ده چي څوک په دې عمل کوي ؛ هغه به هيڅ کله ناکام نه شي . راشئ اې ځوانانو ! راشئ اې مسلمانانو ! د خپلو ځوانیو ساتنه وکړئ ؛ ځکه ځوانۍ د الله تعالی امانت ده او بېشکه چي عزت د الله جل جلاله په دین کي دی . حاسد ضرر نه رسوي مګر خپل ځان ته او افسوس پر هر هغه حاسد چي دی له موحدینو علماوو سره حسد کوي ؛ نو په دې سره خو دی خپل ځان ویلی کوي . هر چا ته عالم مه وایاست، بلکي عالم هر هغه څوک دی چي پر حق وي او بېله حق څخه بله وینا نه کوي . په دې خوا مه بدوه چي څوک پر تا بد ووایي، بلکي په دې خوا بده کړه چي په تا کي بد وي او ته یې له ځانه نه ایسته کوې . او همدا ډول یې ویلي دي : که د الله عبادت نه شي کولای ؛ نو ګناه هم مه کوه ! . د فهیم صاحب د ځينو بیانونو نومونه فهیم ځیني داسي خواږه بیانونه کړي دي چي په یوټيوب او فېسبوک خپل نومونه لري او هغه بیانونه په لاندي نومونو دي : د مور او پلار احترام کول . د مور او پلار حقوق . د زړه سکون چیرته دئ ؟ د نورو مسئله . ایا موسیقي د روح غذا ده . جنت وپېژنئ ! . جنت زموږ په کورونو کي . د مومن اخلاق . همدا د فهیم یوه خپرونه ده . ایا له زاني سره ملګرتیا روا ده ؟ جنتي صحابه . له انحراف څخه د خلاصون لار . زموږ اسلام به څرنګه وئ ؟ د روحي ناروغۍ علاج . مسلماني خور ته نصیحت . دا بیانونه ټوله په وډیوګانو کي خپاره شوي چي ټوله په همدغو نومونو په پښتو ژبه دي . همدا ډول وګوره ! ذاکر نایک . عصمت الله برهان . سرچینې افغانستان افغانان اتلان افغانان داعیان د اسلامي دعوت بنسټ پالان د یوویشتمې پېړۍ امامان